**Bátaszék Város Önkormányzata Képviselő-testületének .../2022. (X. 27.) önkormányzati rendelete**

**a települési támogatásról és egyéb szociális ellátásokról szóló 1/2019 (I.31.) önkormányzati rendelet és a helyi gyermekvédelmi ellátásokról szóló 9/2021. (VII. 2.) önkormányzati rendelet módosításáról**

Bátaszék Város Önkormányzatának Képviselő-testülete Magyarország Alaptörvénye 32. cikk (1) bekezdés a) pontjában továbbá Magyarország helyi önkormányzatiról szóló 2011. évi CLXXXIX. törvény 13. § (1) bekezdés 8. és 8.a pontjában meghatározott feladatkörében, a szociális igazgatásról és szociális ellátásokról szóló 1993. évi III. törvény 1. § (2) bekezdésében valamint a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján eljárva - a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet 25. § (4) bekezdésében biztosított véleményezési jogkörében eljáró - Szociális Bizottság, Közművelődési, Oktatási, Ifjúsági és Sport Bizottság, valamint a Pénzügy és Gazdasági Bizottság véleményének kikérésével – a következőket rendeli el:

**1. §**

A települési támogatásról és egyéb szociális ellátásokról szóló 1/2019 (I.31.) önkormányzati rendelet 23/A. § (2) bekezdése helyébe a következő rendelkezés lép:

„(2) A támogatás összege maximum 15.000 Ft, mely természetbeni ellátás formájában nyújtható.”

**2. §**

A helyi gyermekvédelmi ellátásokról szóló 9/2021. (VII. 2.) önkormányzati rendelet 4. § (2) bekezdése helyébe a következő rendelkezés lép:

„(2) Az (1) bekezdésben meghatározott támogatásra való jogosultságról a polgármester dönt.”

**3. §**

Ez a rendelet 2022. október 27-én lép hatályba.